Document ID: /roh_data/filtered/swiss_laws_in_ROHinterleaved.jsonl.gz/23445

This text was translated from EN into Rumantsch Grischun.

The director of proceedings may give an assurance to the person requiring protection that his or her anonymity will be preserved. The public prosecutor shall submit its assurance to the compulsory measures court within 30 days for approval; in doing so, it must specify all the details required to assess the legality of the measure. ... If the compulsory measures court declines to approve the measure, any evidence already obtained subject to the assurance of anonymity shall be inadmissible. An assurance of anonymity that has been approved or granted is binding on all criminal justice authorities involved in the case. The person requiring protection may waive the requirement of anonymity at any time. The public prosecutor and the director of proceedings in the court shall revoke the assurance if there is clearly no longer a need for protection. Second sentence repealed by No I of the FA of 17 June 2022, with effect from  1 Jan. 2024 (AS 2023 468; BBl 2019 6697).

La direcziun da la procedura po garantir l’anonimitad a la persuna che sto vegnir protegida. Entaifer 30 dis suttametta la procura publica la garanzia, ch’ella ha dà, a la dretgira da mesiras repressivas per l’approvaziun; per quest intent sto ella inditgar exactamain tut ils detagls ch’èn necessaris per giuditgar la legalitad. ... Sche la dretgira da mesiras repressivas refusescha l’approvaziun, na dastgan las cumprovas ch’èn gia vegnidas registradas cun l’anonimitad garantida betg vegnir duvradas. In’anonimitad ch’è vegnida approvada u concedida lia tut las autoritads penalas che han da far cun il cas. La persuna che sto vegnir protegida po renunziar da tut temp a sia anonimitad. La procura publica e la direcziun da la procedura da la dretgira revocheschan la garanzia, sch’il basegn da protecziun è evidentamain scrudà. Abolì la segunda frasa tras la cifra I da la LF dals 17 da zer. 2022, cun effect dapi il 1. da schan. 2024 (AS 2023 468; BBl 2019 6697).